b'\n_START_ARTICLE_\nBirgitte Stampe\n_START_PARAGRAPH_\nBirgitte Stampe (f\xc3\xb8dt 6. december 1945) er en forhenv\xc3\xa6rende dansk politimester og tidligere chef for Politiets Efterretningstjeneste (PET)._NEWLINE_Stampe er uddannet cand.jur. fra K\xc3\xb8benhavns Universitet i 1972. Hun var f\xc3\xb8rst fuldm\xc3\xa6gtig (1972\xe2\x80\x931975) i K\xc3\xb8benhavns Politi, derefter fuldm\xc3\xa6gtig hos Rigspolitichefen (1975\xe2\x80\x931979), medhj\xc3\xa6lper hos Statsadvokaten for Sj\xc3\xa6lland (1975\xe2\x80\x931979), og politiassessor hos Rigspolitichefen (1981\xe2\x80\x931984), f\xc3\xb8r hun blev vicepolitimester (1984\xe2\x80\x931988) og siden politimester (1988). Stampe var chef for PET 1993\xe2\x80\x932002, og var s\xc3\xa5ledes chef under Terrorangrebet den 11. september 2001. Efter PET blev hun politimester i Lyngby og senere i Hiller\xc3\xb8d.'